**PLAŽA GODINE - UPUTE ZA IZRADU PREZENTACIJE**

***Prezentaciju je potrebno izraditi u digitalnom obliku (Power Point, Prezi i sl.) koji, osim pisanog teksta, treba sadržavati i fotografije, kraći video/audio materijal, aktivne linkove, animacije i sl.***

***Prezentacijom je potrebno obuhvatiti sve bitne informacije, a poseban naglasak treba biti na novim dostignućima u 2025., odnosno, na postignutim iskoracima. Prezentacija mora slijediti redoslijed iz uputa i imati maksimalno 15 slajdova, uključujući i naslovni slajd.***

***Prezentaciju je potrebno izraditi prema niže navedenim elementima:***

**Opće informacije**

* naziv plaže i mjesto u kojem se plaža nalazi
* površina ili dužina plaže
* tip plaže (pješčana, šljunčana, kamenita, betonska)
* kategorija plaže (javna plaža u turističkom naselju, resort/hotelska plaža, plaža na kontinentu - na rijeci, jezeru i dr.)

**Tehnički podaci**

* info ploča i kartografski prikaz plaže s piktogramima
* siguran, uredan i održavan prilaz plaži
* osigurano parkiralište u blizini plaže
* punionice za električna vozila i bickle
* tuševi i kabine za presvlačenje
* pristupačnost za osobe s invaliditetom (pristup plaži, rampa za ulazak u more, sanitarni čvor)

**Ponuda i sadržaji**

* mogućnost korištenja ležaljki i suncobrana
* mogućnost najma rekreativne opreme (pedaline, kajaci, SUP, jet - ski i dr.)
* mogućnost organizirane rekreacije (parasailing, jedrenje na dasci, razne aktivnosti koje uključuju vuču gliserom: kolut, banana, skijanje na vodi)
* prostor za rekreaciju (badminton, odbojka na pijesku, stolni tenis i dr.)
* dječje igralište, aquapark ili drugi zabavni sadržaji za djecu
* raznovrsnost ugostiteljske ponude (beach barovi, restorani, objekti brze hrane i dr.)

**Sigurnost i zaštita kupača**

* organizirana spasilačka služba (spasilac, oprema za prvu pomoć)
* redovito praćenje kakvoće mora/vode za kupanje (dostaviti Izvješće o kakvoći mora/vode u tekućoj turističkoj sezoni nadležnog Županijskog zavoda za javno zdravstvo)
* postavljena sigurnosna ograda za zaštitu kupača - marker plutače
* zaštita od sunca (dostupnost prirodne ili umjetne hladovine)

**Uređenje i zaštita okoliša**

* korištenje solarne energije (tuševi, javna rasvjeta, napajanje info ploče)
* dostupnost kanti za razvrstavanje i recikliranje otpada
* održavanje čistoće i redovit odvoz otpada
* sustavi za očuvanje pitke vode (racionalna potrošnja, reciklaža sive vode)
* Plava zastava